Башҡортостан Республикаһының атҡаҙанған иҡтисадсыһы, Башҡорт ССР-ының атҡаҙанған иҡтисадсыһы, Башҡорт АССР-ының атҡаҙанған иҡтисадсыһы — Башҡортостандың маҡтаулы исеме, дәүләт наградаһы. Башҡорт АССР-ы Юғары Советы Президиумы ҡарары менән 1973 йылдың 14 ноябрендә «Башҡорт АССР-ының атҡаҙанған иҡтисадсыһы» исеме менән булдырылған. Ғәмәлдәге атамаһы Башҡортостан Республикаһы Президенты ҡарары менән 1996 йылда индерелгән һәм Башҡортостан Республикаһы Дәүләт Йыйылышы — Ҡоролтай тарафынан раҫланған.